Projektas


LIETUVOS RESPUBLIKOS
TRANSPORTO VEIKLOS PAGRINDŲ ĮSTATYMO NR. I-1863 12 STRAIPSNIO IR 3 PRIEDO PAKEITIMO
ĮSTATYMAS


1 straipsnis. 12 straipsnio pakeitimas
Pakeisti 12 straipsnio 1 dalį ir ją išdėstyti taip: 
„1. Kombinuotasis vežimas – krovinių vežimas tarp Europos Sąjungos valstybių narių tuo pačiu sunkvežimiu, priekaba ar puspriekabe (su vilkiku ar be jo), taip pat ta pačia keičiama talpykla arba konteineriu, kurių ilgis 6,096 m (20 pėdų) ar didesnis, kai pradinė ir (arba) paskutinė maršruto dalis vyksta keliu (-iais), o kita maršruto dalis turi vykti geležinkelio linija (‑omis), vidaus vandenų keliu (‑iais) arba jūrų keliu (-iais) ir kai geležinkelio linija (-omis), vidaus vandenų keliu (-iais) arba jūrų keliu (-iais) nuvažiuojamas didesnis nei 100 km atstumas, matuojant tiesia linija. Kroviniai keliu (‑iais) turi būti vežami:
1) pradinėje maršruto dalyje iš pakrovimo vietos iki artimiausios tinkamos geležinkelio pakrovimo stoties ir (arba) iš artimiausios tinkamos geležinkelio iškrovimo stoties iki iškrovimo vietos paskutinėje maršruto dalyje;
2) ne didesniu kaip 150 km atstumu, matuojant tiesia linija, iš pakrovimo ar iškrovimo vidaus vandenų uosto arba jūrų uosto.“

2 straipsnis. Įstatymo 3 priedo pakeitimas
Papildyti Įstatymo 3 priedą 5 punktu:
„5. 1992 m. gruodžio 7 d. Tarybos direktyva 92/106/EEB dėl tam tikrų kombinuoto krovinių vežimo tarp valstybių narių tipų bendrųjų taisyklių nustatymo su paskutiniais pakeitimais, padarytais 2013 m. gegužės 13 d. Tarybos direktyva 2013/22/ES.“

3 straipsnis. Įstatymo įsigaliojimas 
Šis įstatymas įsigalioja 2025 m. liepos 15 d.


Skelbiu šį Lietuvos Respublikos Seimo priimtą įstatymą.



Respublikos Prezidentas
